Hesperiinae

Hesperiinae er en gruppe (underfamilie) av sommerfugler som tilhører familien smygere (Hesperiidae). Over halvparten av familiens 3700 arter regnes til Hesperiinae, som er mest artsrike i Sør-Amerika. I Norge forekommer tre arter: timoteismyger (Thymelicus lineola), kommasmyger (Hesperia comma) og engsmyger (Ochlodes sylvanus).


== Utseende ==
De fleste Hesperiinae er brunlige på farge, de varierer i størrelse fra ganske små til noen av de største smygerne. Bare ganske få kan karakteriseres som fargerike. De sitter på en karakteristisk måte med bakvingene lagt flatt og forvingene reiste. Hannene har vanligvis et markert felt av duftskjell på forvingenes overside.
De nordlige artene er gjerne oransje eller gulbrune, de fleste av de tropiske artene er brune.


== Levevis ==
De aller fleste har larver på gress eller andre enfrøbladete planter. Noen kan gjøre noe skade i tropisk jordbruk.


== Utbredelse ==
I likhet med de fleste andre smygere er dette hovedsakelig en amerikansk gruppe, men noen undergrupper finnes i den palearktiske sone og Sørøst-Asia, og noen ganske få arter i Afrika.


== Systematisk inndeling / norske arter ==
Gruppen "Megathymidae", som omfatter noen meget store arter, ble tidligere ofte regnet som en egen familie, men fylogenetiske analyser viser at disse slektene bør regnes til Erionotini.

Ordenen sommerfugler, Lepidoptera Linnaeus, 1758
Gruppen Glossata
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Gruppen dagsommerfugler, Rhopalocera
Overfamilien Hesperioidea – nå regner man vanligvis bare med én familie
Familien smygere, Hesperiidae
Underfamilien Hesperiinae Latreille, 1807
Slektsgruppen Aeromachini Tutt, 1906 – 12 slekter
Slektsgruppen Erionotini Distant, 1886 – over 100 slekter, inkluderer "Megathymidae"
Slektsgruppen Baorini Doherty, 1886 – 11 slekter. I Europa:
Slekten Borbo Evans, 1949. Én europeisk art
Borbo borbonica
Slektsgruppen Taractrocerini Voss, 1952 – 13 slekter, Sørøst-Asia – Australia, mest på Ny-Guinea
Slektsgruppen Thymelicini Tutt, 1905 – fem slekter, fire av dem i den nye verden. I Europa:
Slekten Thymelicus – i Norge:
Timoteismyger, Thymelicus lineola (Ochsenheimer, 1808) – nylig re-etablert på Østlandet
Slektsgruppen Calpodini Clark, 1948 – 34 slekter, Amerika, de fleste i Sør-Amerika
Slektsgruppen Anthoptini Warren, 2009 – sju slekter, Amerika, de fleste i Sør-Amerika
Slektsgruppen Hesperiini Latreille, 1807 – 58 slekter, i Europa:
Slekten Hesperia Fabricius, 1793 -i Norge:
Kommasmyger, Hesperia comma (Linnaeus, 1758) – over det meste av Norge, sjelden på Vestlandet
Slekten Ochlodes Scudder, 1872 -i Norge:
Engsmyger, Ochlodes sylvanus (Esper, 1777) – nord til Møre og Romsdal
Slektsgruppen Moncini Warren & Brower – 80 slekter, Amerika, de fleste i Sør-Amerika


== Kilder ==
Brower, A.V.Z. & Warren, A. (2007) Hesperiinae på Tree of life [1]
Markku Savela's Lepidoptera and some other life forms: Sjekkliste over artene. Hentet 13.6. 2012.


== Eksterne lenker ==
(no) Hesperiinae hos Artsdatabanken 
(sv) Hesperiinae hos Dyntaxa 
(en) Hesperiinae hos Fauna Europaea 
(en) Hesperiinae hos Fossilworks 
(en) Hesperiinae hos ITIS 
(en) Hesperiinae hos NCBI 
(en) Kategori:Hesperiinae – bilder, video eller lyd på Wikimedia Commons 
Hesperiinae – detaljert informasjon på Wikispecies